== Fodboldkarriere ==
Martin Jørgensen begyndte at spille fodbold i [[Midtdjurs IF]], hvor [[AGF Fodbold|AGF]]'s talentspejdere fik øje på ham. Han skiftede som 13-årig til AGF, og her gjorde han sig så bemærket, at han blev udtaget til U-19 landsholdet og fik sin debut [[11. november]] [[1992]]. Det blev til ti kampe på dette hold (heraf syv som anfører), inden han kom på U-21 landsholdet. På dette hold spillede han i alt 31 kampe (18 som anfører) og scorede 8 mål. Hans præstationer i AGF, der blandt andet resulterede i klubbens sejr i [[DBUs Landspokalturnering for herrer|Pokalturneringen]] i [[1996]], samt på U-21 landsholdet gav ham i [[1997]] en kontrakt i italienske [[Udinese Calcio|Udinese]], hvor han kom til at spille sammen med [[Thomas Helveg]], inden denne rejste videre til [[AC Milan]].
Levende_personer